Lambie op losskakel vir Sharks | Nuus24
Lambie op losskakel vir Sharks
Durban – Die breier van die Sharks, John Plumtree, het Dinsdag bevestig dat Patrick Lambie op losskakel vir die Durbaniete in vanjaar se Super-rugbyreeks sal speel.Tydens die 2012-seisoen het die Sharks vir Frederic Michalak én Lambie in hul vyftiental gehad, wat beteken het dat Lambie die meeste van sy verskynings in die nr.15-trui gemaak het.Met Michalak se terugkeer na Frankryk om vir Toulouse te speel, is Lambie nou die Sharks se eerste keuse op nr.10.Alhoewel Plumtree gesê het hy is tevrede oor die ervaring wat Lambie op losskakel by die Bokke opgedoen het, het hy gewaarsku dat om nr. 10 vir die Sharks te speel meer persoonlike verantwoordelikheid van die speler verg as by die Springbokke."Dit was goed om hom in die nr.10-trui vir die Springbokke te sien speel, maar ek dink dit is belangrik om te verstaan dat die Bokke se speelstyl van die Sharks se styl verskil," het Plumtree gesê."Ek dink die Bokke speel meer vanaf die skrumskakel en ons speel oor die algemeen meer vanaf die nr.10, so Pat het meer verantwoordelikheid by die Sharks."Die Sharks se eerste opwarmwedstryd is Vrydag teen die Luiperds by die Woodburn-stadion in Pietermaritzburg.Afskoptyd is om 19:00. Die Durbaniete se Super-rugbyveldtog skop op 23 Februarie teen die Cheetahs in Bloemfontein af.Vir die jongste sportnuus volg Nuus24Sport op Twitter.– Sport24
Lees meer oor: patrick lambie | sharks VOLGENDE OP NUUS24X
Nee Louis, die vissie is 'n Luke Watson man.
QUALITY CONROL MANAGER AUTO BODY
GautengJ & A Labour ContractorsR20000 - R25000